Järgnev saade on valminud tänu J.Meyeri teenistuspartnerite toele
TÄNUAASTA
Olen tänulik, et Jumal valis mu.
Ma olen eluraamatus kirjas.
Inimesed ei tea, et see on midagi erilist.
Me isegi ei tea, kui eriline!
See on lihtsalt uskumatu,
et kui kogu see maine elu kord läbi saab,
on see kõik olnud enam kui seda väärt!
Nii väärt!
Sõltumata sellest, mida sa arvad -
tänane sõnum võib olla üks olulisemaid,
mida sa eales kuuled.
Sest kui Jeesus pakub meile uut elu,
käib sellega ka kaasas oma kindel eluviis.
IGAPÄEVAELU RÕÕMUD
Jeesus on meie tervendaja!
3 Johannese 1:2 on öeldud:
"Armas, soovin sulle, et sul läheks igati hästi
ja sa oleksid terve, nõnda nagu läheb hästi su hingel."
Laiendatud tõlge ütleb:
"Armsad, mu palve on, et oleksite edukad igas vallas
ja et te ihu oleks sama heas seisus kui teie hingki,
millel läheb hästi ja mis õitseb."
Tead, mis?
Sa ei saa omada haiget hinge terves ihus.
Ta ütles: "Ma palun, et oleksid füüsiliselt sama terve,
kui terve on su hing."
Seetõttu peame mõistma,
et kõik eluvaldkonnad puudutavad üksteist.
Kui mu vaimne elu pole terve, mõjutab see ka mu teisi eluvaldkondi.
Kui ma pole füüsiliselt terve, mõjutab see ka mu teisi eluvaldkondi.
Kui ma pole vaimselt terve...
Tead, sa võid endale muretsemisega haiguse külge muretseda.
Teadsid sa seda?
See kõik on omavahel seotud,
mistõttu me ei saa eirata üht suurt osa oma elust,
arvates, et sel pole mingit tähtsust.
Tead, mis?
Kui su ihu üles ütleb,
siis kusagil pole ühtainustki poodi, kust saaksid omale uue ihu osta.
Kui see on läinud, siis see on läinud
ja kui sul pole ihu, ei saa sa ka siia maa peale jääda.
Ma isiklikult pole veel lõpetanud ja plaanin veel mõneks ajaks jääda,
mis tähendab, et pean oma ihu eest hoolt kandma.
Olen nagu Dave täna, kes alati ütleb: "Ma tean, mida ma teha kavatsen."
Loodan, et vähemalt osadki teist - nii siin saalis kui telerite taga...
Kui vaid mõtlen sellele, kui palju haigeid inimesi on ilmas
ja kui palju neid, kes tunnevad end pidevalt kohutavalt.
Mul pole vastuseid kõigile haigustele,
sest on palju erinevaid haigusi, millel on palju erinevaid põhjuseid
ja ma ei arvagi, et mul on vastus neile kõigile.
Küll aga väidan ma,
et peame tegema kõikvõimaliku selles osas, mida me saame teha.
Kui paljud teist usuvad,
et vähemalt osade oma probleemide osas
oleks teil võimalik midagi ära teha, kui te vaid teeksite?
Tänan!
Mõte jõudis kenasti kohale.
Ja kui sa juba teed õiget asja, siis palju õnne!
Ole eeskujuks teistele!
Ära suru neile midagi vägisi peale, aga ole eeskujuks.
Inimesed küsivad mu käest kogu aeg,
kuidas oma eas veel nii heas vormis olen?
Ma kannan hoolt enda eest.
Ma ei teinud seda pikka aega, kuid tead, mida Jumal mulle näitas?
Ta ütles: "Kui sa ei hakka tegema asju mida sulle öelnud olen
ja üks osa sellest on trenn,
ei ole sa ka viimane 1/3 oma teekonnast tugev."
Nii et hakkasin pea 10 aastat tagasi regulaarselt trenni tegema
ja täiesti ausalt -
kui ma poleks seda teinud, ma pole kindel, et täna siin seisaksin.
Nii lihtne see ongi.
Mu lihased valutasid peale trenni 2 aastat.
Hakkasin treenima, kui olin 63-aastane
ja mu lihased valutasid 2 aastat.
Pole midagi toredamat,
kui kukkuda valusate lihaste tõttu WC-põrandale pikali
ja paluda taevast, et sealt jälle püsti saaksid.
Tule taevas appi!
Ma lihtsalt kukkusin pikali
ega teadnud enam, kas saan püsti või mitte?
Ma tean, et see kõlab hullumeelsena
ja ma tean, et see pole üldse lõbus,
kuid ma räägin seda kõike su tulevikku silmas pidades.
Kas oled selleks valmis, et investeerida oma tulevikku?
Ära ainult vahi kedagi kadeda pilguga,
mõeldes: "Oh oleks ma ka nii heas vormis!"
Nad ei saavutanud seda vormi vaid soovimise peale!
Huuuh, see on palju parem kui arvatagi võiks!
"Ta andestab kõik meie patud ja parandab kõik meie haigused."
Kas me tahame imesid või vastutust?
Kõlab kui Twitteri siuts minu jaoks.
Päriselt ka!
Kas tahame tõesti vaid imet igakord, kui midagi viltu läheb,
oodates Jumala armu,
mis pööraks heaks kõik me valed valikud?
Tea siis, et Jumal ei jäägi seda tegema,
sest kui Ta seda teeks, ei õpiks me midagi.
Osa mu tänasest jutust puudutab sõnakuulelik olemist
ja see on valdkond,
kus läheb sõnakuulelikkust tarvis nii nagu igal pool mujalgi.
Me ei saa öelda:
"Tean küll, et peaks varem magama minema, aga..."
"Tean küll, et vajan rohkem und, aga..."
"Tean küll, et peaksin trenni tegema, aga..."
"Tean küll, et ei peaks seda sööma, aga..."
Ehk teisisõnu ütled: "Tean küll, et see on vale,
kuid loodetavasti võin seda teha nagunii,
omamata mingeid probleeme sellest."
Su vaimne emme püüab sind lihtsalt aidata siin praegu.
Kuhu ma nüüd tahtsingi jõuda?
Kuhugi vist nagu tahtsin.
Kas sa vajad vaid värskenduskuuri, või tervet programmi,
et ehitada ja taastada?
Tead, mis?
Kunagi pole liiga hilja, et otsast alata.
Kui halvasti sa ka end praegu ei tunneks...
Usun, et suudaksid kergesti panna kirja 10 erinevat asja,
mis su ihus probleemi valmistavad.
Kui paljud suudaks, kui ütleksin: "Hakake kirjutama!"
Armas aeg! Nii paljud!
Sageli, kui hakkame midagi muutma, hakkab me ihu jonnima
ja me arvame, et me ei saa sellega hakkama.
Sa peaks mind nägema mõnikord, kui üritan väljaaste kükke teha.
Mu põlved ütlevad: "Me küll seda ei tee!"
Sa veel ei teagi, mis lõbu on, kui pole tõstnud kangi turjale ja...
On päevi, kus ma tõesti mõtlen, et ma ei suuda,
kuid siis ütlen kohe: "Ma teen seda ikkagi!"
Ma teen seda ikkagi.
Sa ei saa ilmselgelt teha midagi, mis sind vigastaks,
kuid kui keegi sind juhendab, ei saa sa ka viga.
Samas, trenni tegemiseks pole vaja tasulist treenerit -
minu poolest kasvõi kõnni 3 km päevas.
Aga tee midagi, et end liigutada!
Liiguta end! Sa pead liikuma.
Minu poolest alusta või maja või garaaži koristamisest.
Tee oma aed puhtaks!
Mitte igaüks ei pea osalema mingis peenes programmis.
Küsimus pole selles nagu sa ei tohiks midagi.
Usun, et võime, mida iganes, kui teeme seda mõistlikkuse piires.
Sa võid ju olla öö või mõne öö aegajalt magamata;
sa võid teatud ajaetapi oma elus teha hästi intensiivselt tööd,
kui püüad midagi üles ehitada.
Kuid me ei saa lõputult teha valesid asju,
arvates, et sel pole oma tagajärgi.
Nii et küsimus sulle: oled sa investor
või mängur?
Tahaksin näha inimesi,
kes tunnevad end hetkel suurepäraselt?
Hakka investeerima!
Tahan, et hakkaksid investeerima oma tervisesse,
tehes seda oma tuleviku nimel.
Aamen?
Ära oota, kuniks kõik on metsas nagu see minu puhul oli.
Tee seda kohe!
1 Korintlastele 6:12
"Mulle on kõik lubatud ja seaduspärane,
kuid mitte kõigist asjadest pole kasu.
St neid pole hea teha
ja neist pole kasu, kui võrrelda neid teiste asjadega.
Jah, mulle on kõik lubatud,
kuid ma ei saa mitte millegi orjaks ega lase sel võtta võimust enese üle."
Seega, mida Paulus siin ütleb?
Sa võid süüa terve tosina küpsiseid päevas
ja saada ikka taevasse.
Sa ei pea taevasse saamiseks trenni tegema.
Sa ei pea selleks ka vett jooma
või piisavalt magama.
Sa võid olla üleni stressis ja saada siiski taevasse.
Kuid see pole parim viis, kuidas elada ja elu nautida
ning kuidas teistele parimal moel eeskujuks olla.
"Ma võin teha, mida iganes,
kuid ma ei saa mitte millegi orjaks."
Nii et kui mõni uuestisündinud kristlane ütleb:
"Kui sõin ühe küpsise, võin süüa juba terve paki",
või "Kui sõin ühe kartulikrõpsu, võin süüa juba terve paki",
siis on midagi viltu.
Üks vaimuviljadest on enesekontroll,
nii et ma võin küll süüa ühe küpsise, kuid ma ei pea sööma ülejäänusid.
Võin süüa mõned, kuid võin süüa ka mitte ühtegi.
Toit ei ole mu jumal! Aamen?
Vaatame, millega ma teid veel rõõmustada saaksin?
Vaatame Epafroditost Filiplastele 2:25.
Rääkimisest üksi ei piisa - peame selle ka üle vaatama.
Usun, et see on see, kuidas su ema tahaks sinuga rääkida.
Sa mõtled: "Minu oma küll mitte!"
Nojah...
Filiplastele 2:25-30
"Ma olen pidanud vajalikuks saata teie juurde vend Epafroditose,
oma kaastöölise ja kaasvõitleja,
teie saadiku ja minu vajaduste eest hoolitseja,
sest ta igatses teie järele ja muretses, sest te olite kuulnud ta haige olevat.
Ta ju oligi suremas haige, kuid Jumal halastas tema peale,
aga mitte üksnes tema, vaid ka minu peale,
et mulle ei tuleks kurbust kurbusele lisaks.
Nüüd ma siis saadan tema seda rutemini,
et teie teda nähes jälle saaksite rõõmsaks
ja mul oleks kurbust vähem.
Võtke ta siis vastu Issandas kogu rõõmuga
ja pidage lugu niisugustest meestest,
sest ta oli Kristuse töö pärast surmasuus
ega hoolinud oma elust,
et täita teie aset minu eest hoolitsemisel."
Paulus ütleb: "Peate austama seda meest,
kuna ta on teinud kõva tööd.
Lausa nii kõva, et ta peaaegu tappis end."
Mu küsimus küll on:
kui ta Jumala nimel nii kõvasti rabas,
miks siis Jumal ei hoidnud teda haigestumise eest?
Aga seetõttu, et sa ei saa rikkuda Jumala seadusi -
isegi mitte Tema nimel,
arvates, et pääsed sellest niisama.
Ka mina ei saa seda teha.
Kui ma alustasin selle teenistusega 19...Mis iganes aasta see oli!
Olen õpetanud Jumala Sõna 38 aastat
5 aastat sellest kodust piibliringi ja 5 aastat ühes koguduses.
Ma rabasin seal koguduses ikka täiega.
Päris oma teenistus on meil olnud mingi 28 aastat.
Kogu see töö ja stress, mis sellele kulus...
Sest tol ajal ma ei teadnud neid asju, mida täna teile õpetan.
Nii ütlesin "jah" liiga paljudele asjadele,
kuigi oleksin osadele asjadele võinud ka "ei" öelda.
Ometi sai kõik, mis tarvis, tehtud.
Tead, mis?
Ainus viis, kuidas oma elus stressi kahandada,
on öelda "ei" asjadele,
mille osas sa tead, et pead ütlema "ei".
Kui paljudel teist on raskusi "ei" ütlemisega?
Nii paljudel?
Kui paljud kogevad väära vastutustunnet?
Sul on tunne, et pead koguaeg kõik ära korraldama.
Kõik, mis vähegi korraldamist vajab.
Mul on sama teema.
Olles kogenud lapsepõlves kuritarvitamist,
püüdes varjata ema eest isa tegusid,
võtsin vastutuse nii kodurahu, ema heaolu kui mille iganes eest veel.
Nii pean veel tänagi ütlema endale kõva häälega:
"See pole sinu asi ja vastutus, nii et hoia eemale!"
Vahel on endaga rääkimisest palju kasu.
Aamen?
Kui küsisin, paljudel teist on raskusi "ei" ütlemisega,
tõstis 50-60% siinolijaist oma käe.
Seega, kuidas me saame järgida Püha Vaimu juhtimist,
kes juhiks meid ellu suure algustähega,
kui meil on raskusi öelda "ei",
kui Püha Vaim palub, et seda teeksime.
Miks see nii raske on?
Sest hoolime liiga palju sellest, mida teised meist arvavad.
Me ei taha, et nad pettuksid meis.
Me tahame meeldida kõigile.
Tahame, et kõik peaks meid ikka toredateks inimesteks.
See võib väljenduda stiilis: "No mul on lihtsalt hea süda
ja ma tahan aidata teisi."
Tead, mis? See on tore
ja ehk on Jumal isegi andnud sulle selle anni,
kuid iga ekstreemsusesse viidud and võib tuua sulle jama kaela.
Tean inimesi, kellel on armu and,
kuid kui nad pole ettevaatlikud, ei saa nad kedagi aidata.
Sest siis on kõik selline ninnu-nännu.
Pole hullu! Ma hakkan ka juba väsima, aga püüdke nüüd ikka veel kuulata.
Hakka hoolitsema enda eest!
Ma tegin end ise haigeks, rabades Jeesuse heaks.
Jooksin mööda arste ja olin pahane, kui mulle öeldi, et olen stressis.
Põrutasin: "Pole ma midagi stressis!"
Tahtsin hoopis, et nad annaks mulle midagi,
mille abil saaksin jätkata oma endist eluviisi,
nii et see ei põhjustaks enam probleeme.
Oli see alles tark mõte!
"Andke mulle tabletti, mida neelata,
et võiksin jätkata oma hullumeelset elu!"
Kuidas on lood sotsiaalmeediaga?
Ma ei teadnud veel 6 nädalat tagasigi, mis asi see selfie on?
Küsisin: "Mis asi?"
Kuid neid selfisid on 450 miljonit, mida igapäevaselt netti üles laetakse.
450 miljonit! Ja see on alles algus.
Mõtlesin endamisi:
"Olen püüdnud viimased 40 aastat enesele surra,
samas kui tänapäeva põlvkond teeb endast päev läbi pilte."
See tekitaks mus' küll stressi,
kui peaksin iga mõne minuti tagant endast pilti tegema
ja selle netti üles riputama.
Sorry, ma teen nüüd nalja pisut, kuid...
Kuid mind ajab närvi,
kui inimesed keset mu jutlust vaikselt telefoniga räägivad.
See on ebaviisakus suure algustähega!
Aamen?
Mulle ei meeldi, kui püüan lõunasöögi ajal kellegagi vestelda
ja nad muudkui oma telefoni näpivad.
Mul pole midagi uue tehnoloogia vastu
kuid sa ei saa lasta sel kontrollida end.
Sa ei pea vaatama oma E-kirju, kui öösel kell 2 vetsu lähed!
Su elus on olnud aegu, kus sa polnud kaugeltki nii oluline.
Ja ma ei usu, et keegi meist oleks tänagi nii tähtis,
et peaks olema kõigile 24/7 kättesaadav.
Ma tean küll, kuidas ma ise reageerin, kui telefoni maha unustan:
"Appikene, ma pean selle raudselt ära tooma!"
Telefonita ei saa ju ometi elada!
Dave võib täpselt öelda, mis juhtub, kui oma käekoti maha unustan.
Ta ütleb: "No küll see kuskil ikka on."
Dave vastab oma telefonile vaid siis, kui tal selleks tuju on.
Ja ma mõtlen: "Vasta ometi, kui ma sulle helistan!"
Ta ütleb: "Telefon oli hääletu peal ja ma ei märganud..."
Jaa, jaa - rääkigu aga!
Ma küll ütlesin ennist, et mul on Dave'i kohta uus lugu,
kuid see sobib vist paremini homsesse.
Kui tahate seda kuulda, peate tagasi tulema!
Lõpetuseks veel üks asi, mis tohutut stressi tekitab.
Mäletad - stress põhjustab haigusi ja haigused taandumist.
Enese eest mitte hoolitsemine ja magamatus põhjustavad stressi,
vale toitumine ja muretsemine põhjustavad stressi jne.
Lihtsalt kiirelt... Mida sõnakuulmatus meile teeb?
Mida see sinuga vaimselt, emotsionaalselt ja hingeliselt teeb?
Ja ka füüsiliselt,
sest kui eelnevad on omadega metsas,
mõjutab see sind ka füüsiliselt.
Mida see teeb,
kui ma tean, et teen midagi, mida Jumal ei taha, et ma teeksin
või ma ei tee seda, mida Ta tahab, et ma teeksin?
Kuigi, mida kauem oled Kristuses, seda vähem viimast juhtub.
Mis siis juhtub?
See toob kaasa musta südametunnistuse.
Ja pole midagi stressirohkemat, kui mitte puhas südametunnistus.
Teadmine, et sa ei tee seda, mida peaksid,
kuid jätkad samas vaimus sellest hoolimata.
Parim, mida enda heaks teha saame, on otsustada juba täna,
et Jumala armust ja abiga saame olema juhitud Pühast Vaimust.
Sest Ta on antud meile selleks, et juhtida meid Ellu,
mille eest Jeesus oma elu andis.
Nii et kui järgime Tema juhtimist...
Ma tahan kirjutada stressist
ja see saab olema üks mu järgmisi raamatuid.
Kuid las ma öelda sulle ühe saladuse juba ette ära,
kuigi ma tahaks muidugi, et sa hiljem ka mu raamatut ostaksid.
Kuid põhisaladus, kuidas elada ilma stressita,
on järgida Püha Vaimu.
Ja ongi kõik!
Jeesus ütles, et Ta tuli selleks, et tuua meile Elu - suure algustähega!
Ja kuna Ta ise läks ära, saatis Ta meile Püha Vaimu,
kes elab me sees, juhib ja õpetab meid,
toob meid patutunnetusele ja veenab meid õigetes asjades.
Nii et, kui järgid Tema juhtimist, saad osa elust suure algustähega.
Energia,
terav, loov mõistus,
rahulikud tunded.
Lihtsalt järgi Püha Vaimu.
Nii et kui keegi ütleb: "Hei, lähme teeme seda!"
ja sa tunned enda sees, et see pole päris see,
kuigi su tunded ütlevad: "Ma tahan minna! Ma tahan minna!"
Oletame, et otsustan esmaspäeval minna vanadekodusse
oma 87-aastast tädi vaatama, kelle hooldaja ma olen.
Olen talle öelnud, et ma tulen ja ta on ütlemata rõõmus selle üle.
Kuid siis üks sõber helistab ja ütleb:
"Kuule, kaubamajas on suured allahindlused!
Lähme sinna lõunale!"
Ma tean ilma palvetamatagi, et pean pidama tädile antud sõna,
kuid mu sees kisendab kõik: "Ma tahan minna! Ma tahan minna!"
Nii et ma mõtlen tädi jaoks välja mingi nõmeda vabanduse,
mis tegelikult pole midagi muud kui "kristlik vale".
Onju?
Nii et ma ei pea oma sõna,
vaid lähen šoppama,
kulutades raha, mida ma ei peaks kulutama
ja süües toitu, mida ma ei peaks sööma.
Ning kogu selle aja tunnen end seespidi täbaralt,
kuna tean, et ma ei teinud seda, mida oleksin pidanud.
Lähen koju ja tunnen end ikka halvasti,
mistõttu ma ei maga ka öösel hästi.
Järgmisel hommikul ärgates olen kui kudend' kala -
väsinud ja stressis,
mistõttu lähen arstile ja kurdan oma olukorda,
paludes midagi, mis mu tuju tõstaks.
Mõistate te?
Tahan julgustada sind kandma hoolt oma ihu eest.
See on ühtpidi ju koda, milles elad
ja samas astja, mille kaudu Jumal tahab toimetada.
Fakt on see, et kui kulutad oma ihu enneaegselt läbi,
pole sul kusagilt uut võtta.
Usun, et tõeline hea enesetunde saladus peitub selles,
et oled investor ja mitte mängur.
Ehk siis, investeeri oma tervisesse,
selle asemel, et teed rohkelt valesid asju,
lootes, et sel pole halbu tagajärgi.
Täna pakun sulle õpetust selle kohta, kuidas olla terve igas eluvaldkonnas.
Terve nii oma vaimu, hinge kui ihu poolest.
Su hing kätkeb endas su mõtteid, tahet ja tundeid.
Oled sa vaimulikult terve? On sul hea suhe Jumalaga?
Uurid sa Jumala Sõna ja liigud Pühas Vaimus?
On su hing terve?
Su meeled, tunded ja tahe? On need kõik terved?
Ja kas sa naudid head füüsilist tervist?
Jumal tahab, et oleksime terved igas oma eluvaldkonnas.
Nii et telli endale need materjalid
ja loo endale uus plaan,
kuidas olla terve igas oma elu valdkonnas.
Päeva alustades näeb me päevakava välja selline.
Kõik on lõpuks pahupidi ja tulemus on selline...
Me ajakavad dikteerivad sageli me ajakasutust.
"TERVE ELU" aitab tasakaalustada me vaimu, hinge ja ihu.
Telli endale need CD'd,
mis aitavad sul saavutada terve elustiili.
Saad teada, miks on hea seada teisi esikohale;
mida teha, et hoida mõistus terve
ja kuidas süüa tervislikult.
Kui vajad inspiratsiooni tasakaalustatud elu saavutamiseks,
siis telli endale see materjal, kasutades ekraanil olevat infot.
Ajakiri "IGAPÄEVAELU RÕÕMUD"
Head uudised E-posti teel
Joyce'i julgustavad artiklid
"Lootuse käe" raportid
Ülevaade telekavast
Telli Joyce'i kodulehe kaudu
Tahan olla osa millestki, mis muudab midagi maailmas.
Partneritena aitame toita lapsi.
See on eesõigus olla osa ülemaailmsest tegevusest.
Ma ise ei saa kõigutada mägesid ja ehitada uusi kogudusi,
kuid annetades Joyce'i teenistusele, nemad saavad,
mis tähendab, et saan teha seda läbi nende.
Olles igakuine toetaja, olen märganud õnnistusi enda elus
ja mu lastel läheb hästi.
Olen mõistnud paremini külluse printsiipi
ja tunnen end palju paremini.
Joyce on sõnumitooja, kellega saan end samastada.
See, mida see teenistus on meile andnud, on hindamatu
ja ükski meie andmine ei suuda seda kuidagi ületada.
MUUDA KA SINA MIDAGI
ON SUL HETK?
VAATA JÄRGI
Ütle Jumalale, mida sa vajad, sest Talle meeldib kuulda su palveid
ja siis jäta see sinnapaika,
küsides Ta käest: "Mida ma saaks Sinu heaks täna teha?"
"Kuidas ma saaks täna Sulle õnnistuseks olla?"
Seejärel aga pürgi pühaduse poole.
Too esile need valukohad oma elus, kus öelda:
"Jumal, ma ei taha jääda selliseks.
Sa pead muutma mind! Muuda, muuda, muuda mind!
Palun aita mind!"
Võta need asjad - olgu selleks siis kannatamatus vms.
ja uuri Jumala Sõna nende teemade kohta,
uskudes, et Püha Vaim saab sind muuta.
Sa ütled: "Aga ma käin kirikus!"
See on tore! Käi aga!
Kuid miski ei asenda isiklikku Piibli uurimist ja aega Jumalaga.
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust juba täna, et saada infot kõige toimuva kohta
ja hakka meie partneriks,
jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele